**Všeobecne záväzné nariadenie č. 1/2018,**

**ktorým sa vyhlasuje záväzná časť Územného plánu obce Dolný Chotár**

Obec Dolný Chotár na základe zákona č. 369/90 Zb. o obecnom zriadení v znení neskorších predpisov a v súlade s ustanovením § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisovvydáva toto všeobecne záväzné nariadenie:

**Čl. 1**

**Záväzná časť územnoplánovacej dokumentácie**

(1) Týmto všeobecne záväzným nariadením sa vyhlasuje záväzná časť územného plánu obce Dolný Chotár.

(2) Záväzná časť územného plánu obce Dolný Chotár obsahuje:

- zásady a regulatívy priestorového usporiadania a funkčného využívania územia, určenie prípustných, obmedzujúcich, vylučujúcich podmienok na využitie jednotlivých plôch a intenzitu ich využitia, určenie regulácie využitia plôch

- zásady a regulatívy umiestnenia občianskeho vybavenia územia

- zásady a regulatívy umiestnenia verejného dopravného vybavenia územia

- zásady a regulatívy umiestnenia verejného technického vybavenia územia

- zásady a regulatívy zachovania kultúrnohistorických hodnôt

- zásady a regulatívy starostlivosti o životné prostredie, ochrany a využívania prírodných zdrojov, ochrany prírody a tvorby krajiny, vytvárania a udržiavania ekologickej stability

- vymedzenie zastavaného územia obce

- vymedzenie ochranných pásiem a chránených území podľa osobitných predpisov

- zoznam verejnoprospešných stavieb a vymedzenie plôch na verejnoprospešné stavby, na vykonanie delenia a sceľovania pozemkov, na asanáciu a na chránené časti krajiny

- určenie, na ktoré časti územia je potrebné obstarať a schváliť územný plán zóny

- schému záväzných častí riešenia a verejnoprospešných stavieb

(3) Záväzná časť územného plánu obce Dolný Chotár, ktorá je neoddeliteľnou prílohou tohto VZN, je vyznačená v textovej časti a grafickej časti územnoplánovacej dokumentácie:

- v textovej časti v kapitole č. 3 „Riešenie územného plánu – záväzná časť“

- v grafickej časti vo výkresoch č. 2 a č. 3 „Komplexný výkres priestorového usporiadania a funkčného využívania územia, s vyznačenou záväznou časťou riešenia a verejnoprospešnými stavbami“.

**Čl. 2**

**Uloženie územnoplánovacej dokumentácie**

1. Schválená územnoplánovacia dokumentácia je uložená a možno do nej nahliadnuť na Okresnom úrade Trnava, na obecnom úrade Dolný Chotár a na stavebnom úrade.

**Čl. 3**

**Účinnosť**

(1) Toto nariadenie nadobúda účinnosť dňa 01.11.2018

OZ zo dňa 31.10.2018, uzn.č. 5/2018

V Dolnom Chotári dňa 31.10.2018

 Zástupca starostu obce

 Culinka Ladislav